317 
Ascusvæggen er saavel hos denne som hos de øvrige af 
mig beskrevne Sporormier, jeg antager derfor hos alle, bygget af 
2 Hinder, der ere nøie forbundne med hinanden og, før Aabningen, 
begge meget tynde. Inderhinden er foroven udstyret med en stor 
Pore, som dog ikke helt gjennemborer den. Efterat Ascus er fuld¬ 
moden, vedbliver den desuagtet at optage Vædske. Herved for¬ 
øges dens Omfang noget. Sporehylstrene begynde at buldne ud, og 
kort før Aabningen samle Sporerne sig i dens øverste Del, paral¬ 
lelt stillede mod hverandre; den nærmest Poren værende trænger 
ind i denne, og Væggen er saaledes paa forskjellig Vis udsat for 
et ikke ringe Tryk. Den underste Spore vil i Reglen ikke kunne 
komme med de andre, og i mange Tilfælde synker den lidt dybere 
ned, der kan saaledes opstaa et sporetomt Rum imellem dem og de 
øvrige foroven samlede. Paa dette Standpunkt kan Ascus godt 
holde sig en hel Time eller længere, navnlig hos Sp. lageniformis, 
hos hvilken Sporeudtømningen overhovedet foregaaer mindre kraf¬ 
tigt og noget langsommere end hos Sp. intermedia. Af og til ud¬ 
fører den maaske en lille Vridning, der da atter skjærper Iagt¬ 
tagerens Opmærksomhed; men derpaa kan den igjen forholde sig 
ganske stille. Hvis man imidlertid ønsker at forfølge hele Ud¬ 
viklingen, saa maa man blive siddende uafbrudt bøiet over Mikro¬ 
skopet ; thi pludseligt, i et Nu, strækker Ascus sig, og Yderhinden 
brister i Spidsen. Dette opdager Øiet dog kun ved den mest an¬ 
spændte Opmærksomhed paa dette Punkt. I det Samme har den 
blottede Inderhinde skudt sig frem til en betydelig Længde, og 
Yderhinden krænges tilbage nedad, hvor den tidt ligesom danner 
en foldet, krøllet Manchette. Se Tab. VIII, Eig. 30. Ifølge den 
ovenfor beskrevne Indledning til Explosionen indsees, at Bristning 
i visse Tilfælde ogsaa maa være mulig paa andet Sted end i 
Spidsen, nemlig der, hvor der er et sporetomt Rum i den nederste 
Del af Ascus, mellem de syv Sporer foroven og den ene forneden. 
Se Tab. VIII, Eig. 29. Denne Mulighed er og bleven virkeliggjort, 
idet der her ikke sjeldent finder Tverbrud Sted. Inderhinden skyder 
sig ligeledes i dette Tilfælde oftest kikkertformigt ud og med 
